കൗമാരത്തിലേ കൈനിറയെ റെക്കോഡുകള് 16കാരന് പയ്യന് ഓണററി ഡോക്ടറേറ്റ് നല്കി ഡല്ഹി വാഴ്സിറ്റി കോളജ് ന്യൂഡല്ഹി: കലയില് നൂറല്ല, നൂറായിരം മേനി വിളയിച്ച കൗമാരക്കാരന് ഇളംപ്രായത്തില് എത്തിപ്പിടിക്കാനാവാത്ത മഹാപുരസ്കാരം നല്കി ആദരിച്ച് പ്രമുഖ യൂനിവേഴ്സിറ്റി കോളജ് . പ്രായമല്ല, മിടുക്കാണ് വിഷയമെന്ന് ലോകത്തെ പഠിപ്പിച്ചാണ് ഗുജറാത്തിലെ സൂറത്തുകാരന് പയ്യന് ഷമക് അഗര്വാള് ഡോക്ടറേറ്റുമായി ചരിത്രത്തിലേക്ക് നടന്നുകയറിയത്. കലയില് നിരവധി റെക്കോഡുകള് ഇതിനകം സ്വന്തം പേരിലാക്കിയ ഗുജറാത്തിലെ സൂറത്തുകാരന് പയ്യനിപ്പോള് ഏറ്റവും പ്രായകുറഞ്ഞ ഡോക്ടറേറ്റുകാരന് കൂടിയാണ്.കഴിഞ്ഞ ഏപ്രിലില് ഇന്ത്യ ബുക്ക് ഓഫ് റെക്കോഡ്സില് കയറിപ്പറ്റിയ പയ്യനെ തേടി വേള്ഡ് ബുക്ക് ഓഫ് റെക്കോഡ്സും ഇന്റര്നാഷനല് ബുക്ക് ഓഫ് റെക്കോഡ്സുമെത്തി. ഈ വര്ഷത്തെ ബാല രത്ന പുരസ്കാരവും സമ്മാനിക്കപ്പെട്ടു. ഏറ്റവും വേഗത്തില് പൂര്ത്തിയാക്കിയ ഡ്രോയിങ്, സ്കെച്ചസ് റെക്കോഡിന് പുറമെ േഗ്ലാബല് കിഡ്സ് അച്ചീവേഴ്സ് അവാര്ഡ് ഉള്പെടെ മറ്റ് ഒമ്ബത് റെക്കോഡുകള് കൂടി ഷമകിന്റെ പേരിലുണ്ട്. രണ്ടാം ക്ലാസ് മുതല് രചനകളില് ശ്രദ്ധയുണ്ടായിരുന്നുവെങ്കിലും അധ്യാപകര് പിന്തിരിപ്പിച്ചതിനെ തുടര്ന്ന് നേട്ടങ്ങള് എത്തിപ്പിടിക്കാന് വൈകുകയായിരുന്നു. ഒടുവില് അവിടെ സാന്നിധ്യം തെളിയിച്ചതോടെ ആദരങ്ങളും അതിവേഗം അവനെ തേടിയെത്തി. ബിസിനസ് കുടുംബാംഗമായ ഷമക് സ്കെച്ചിങ് മിടുക്കുമായി ഇതിനകം ഏറെ ലോക ശ്രദ്ധ നേടിയ കൗമാരക്കാരനാണ്. വിദ്യാര്ഥികള്ക്ക് ഇൗ മേഖലയില് സൗജന്യ ക്ലാസുകളും ഷമക് നല്കിവരുന്നുണ്ട്.